
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 54 

26 Ιανουάριου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση ίδιου Νομικού Προσώπου στο Δήμο Ναυπάκτου 
Ν. Αιτωλίας και Ακαρνανίας με την επωνυμία «Σχολική 

Επιτροπή του 9ου Νηπιαγωγείου Ναυπάκτου». 1 

Κατάρτιση και ψήφιση νέου Ο.Ε.Υ. του Δήμου θεστιέων 

Ν. Αιτωλίας και Ακαρνανίας . 2 

Σύστασή Συνδέσμου προστασίας θαλάσσιου και παραθα¬ 
λάσσιου περιβάλλοντος των κοινοτήτων Αστακού, Μύ- 
τικα, Καράίσκάκη, Βασιλόπουλου, Αρχοντοχωρίου Ν. 

Αιτωλίας και Ακαρνανίας . 3 

Σύσταση Κοινοτικής Βιβλιοθήκης στην Κοινότητα Βάρ- 

νακα Ν. Αιτωλίας και Ακαρνανίας. 4 

Σύσταση Νομικού Προσώπου στο Δήμο Καλαμάτας του 
Νομού Μεσσηνίας με την επωνυμία «Σχολική Επιτροπή 

Γυμναοίου Παραλίας» . 5 

Μεταβίβαση κοινοχρήστων εκτάσεων στην Κοινότητα Πα¬ 
ραλίας Ν. Πιερίας. 6 

Αίτηση της εταιρείας ΠΡΟΤΕΚΟ - X. ΣΚΛΑΒΕΝΙΤΗΣ & 

ΣΙΑ ΕΠΕ για λήψη ασφαλιστικών μέτρων κατά των εται¬ 
ρειών ΕΟΟΤΕΟ ΙΤΑϋΑ 5ρΑ και «δΤΑΤυδ ΧΡΩΜ ΕΠΕ» 7 


Διορθώσεις σφαλμάτων 

Διόρθωση σφάλματος στην 25157/20.12.1995 απόφαση 


των Υπουργών Οικονομικών και Γεωργίας . 8 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αβίθ. 28719 11) 


Σύσταση ιδίου Νομικού Προσώπου στο Δήμο Ναυπάκτου Ν. 
Αιτωλίας και Ακαρνανίας, με την επωνυμία «Σχολική Επι¬ 
τροπή του 9ου Νηπιαγωγείου Ναυπάκτου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ. 323/1989 (Δημο¬ 
τικός και Κοινοτικός Κώδικας). 

3. Την αριθ. 149/1995 απόφαση του Δημοτικού Συμβου¬ 
λίου Ναυπάκτου με την οποία αποφασίζεται: 

α. η σύσταση ίδιου Νομικού Προσώπου με την επωνυμία 
«Σχολική Επιτροπή 9ου Νηπιαγωγείου Ναυπάκτου», 

β. ο σκοπός του νομικού προσώπου, 


γ. π διοίκηση του νομικού προσώπου, 
δ. η θητεία του νομικού προσώπου, 
ε. οι πόροι του νομικού προσώπου, 
στ. η περιουσία του νομικού προσώπου και 
ζ. η εκπροσώπηση του νομικού προσώπου, ως ειδικότερα 
σε αυτή ορίζονται αναλυτικά και διεξοδικό. 

4. Το αριθ. 64748/5.2.1991 έγγραφο του Υπουργείου 
Εσωτερικών, αποφασίζουμε: 

Α.1. Συνιστούμε στο Δήμου Ναυπάκτου του Νομού Αιτω¬ 
λίας και Ακαρνανίας, ίδιο Νομικό Πρόσωπο με την επωνυμία 
«Σχολική Επιτροπή 9ου Νηπιαγωγείου Ναυπάκτου». 

2 . Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιών των επίπλων εξοπλι¬ 
σμού και γενικά των διδακτηριακών εγκαταστάσεων, 

- η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που είναι 
απαραίτητα για την λειτουργία τους και γενικότερα η λήψη 
όλων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α. Το Δήμαρχο ή Αντιδήμαρχο ή Δημοτικό Σύμβουλο που 
ορίζεται από το Δημοτικό Συμβούλιο. 

β. Ένα Δημοτικό Σύμβουλο που ορίζεται από το Δημοτικό 
Συμβούλιο. 

γ. Τον Διευθυντή του 9ου Νηπιαγωγείου, 
δ, Έναν εκπρόσωπο του συλλόγου γονέων και κηδεμόνων 
του Σχολείου που ορίζει ο Σύλλογος, 
ε. Ένα δημότη ή κάτοικο του Δήμου που ορίζεται από το 
Δημοτικό συμβούλιο. 

4. Η θητεία του πρώτου Δ.Σ. του νομικού προσώπου λήγει 
με τη λήξη της παρούσας Δημοτικής περιόδου. 

Η θητεία των μελών το Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση του Δήμου. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομίες, κληροδο¬ 
σίες. 

δ. Εισπράξεις από το αντίτιμο των παρεχόμενων πραγμά¬ 
των ή υπηρεσιών. 

ε. Πρόσοδοι από την περιουσία του, 

6. Το νομικό πρόσωπο εκπροσωπείται ατα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον αντιπρόεδρο. 

8. Ακροτελεύταιο άρθρο (κάλυψη δαπάνης) 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του Νομικού Προσώπου της 
«Σχολικής Επιτροπής 9ου Νηπιαγωγείου Ναυπάκτου», το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Μεσολόγγι, 6 Δεκεμβρίου 1995 

Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

-φ- 

Αριθ. 2609 7 (2) 

Κατάρτιση και ψήφιση νέου Ο.Ε.Υ. του Δήμου θεστιέων Ν. 
Αιτωλίας και Ακαρνανίας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 2307/95 (αρθ. 8 παρ. 5), όπως αυ¬ 
τές αντικατέστησαν τις διατάξεις του Ν. 1188/81 «περίκυρώ- 
σεως του Κώδικα περί καταστάσεως προσωπικού Οργανι¬ 
σμών Τοπικής Αυτοδιοίκησης». 

2. Την αριθ. 3/1995 γνωμοδότηση του Υπηρεσιακού Συμ¬ 
βουλίου, αρθ 8 παρ. 4 του Ν. 2307/95 υπέρ της ψήφισης του 
ΟΕΥ του Δήμου θεστιέων, ως ειδικότερα σ’ αυτή ορίζεται. 

3. Την αριθ. 33/1995 απόφαση του Δημοτικού Συμβουλίου 
του Δήμου, σχετικά με το αντικείμενο του θέματος και 

4. Τις διατάξεις του αρθ. 2 παρ. 4 του Ν. 2307/1995, απο¬ 
φασίζουμε: 

1. Επικυρώνουμε την αριθ. 33/1995 απόφαση του Δημοτι¬ 
κού Συμβουλίου, του Δήμου θεστιέων, που αφορά την κατάρ¬ 
τιση και ψήφιση ΟΕΥ του νεοσύστατου Δήμου, όσον αφορά 
τη διάρθρωση των υπηρεσιών, τη σύσταση νέων θέσεων και 
τμημάτων, τα καθήκοντα και τις αρμοδιότητες των γραφείων 
τμημάτων και προϊσταμένων αυτών και στο εξής ο Ο.Ε.Υ. Δή¬ 
μου θεστιέων έχει ως κατωτέρω: 

Αρθρο 1 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΘΕΣΤΙΕΩΝ Ν. ΑΙΤΩΛ/ΝΙΑΣ 

Αρθρο Ιο 

Τις υπηρεσίες του Δήμου συγκροτεί το Τμήμα Διοικητικών- 
Οικονομικών και Τεχνικών Υπηρεσιών. 

Αρθρο 2ο 

Οι θέσεις ολόκληρου του προσωπικού του Δήμου διαρθρώ¬ 
νονται σε κλάδους, βαθμούς και ειδικότητες ως εξής: 
ΔΙΑΒΑΘΜΙΣΗ ΘΕΣΕΩΝ 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΔΕ 

ΚΛΑΔΟΣ ΔΕΙ ΔΙΟΙΚΗΤΙΚΟΥ 

Τέσσερις (4) θέσεις υπαλλήλων με βαθμό Δ'-Α' (Οι 2 θέ¬ 
σεις είναι καλυμμένες). 

ΚΛΑΔΟΣ ΔΕΙ 5 - ΕΙΣΠΡΑΚΤΟΡΩΝ 

Μία (1) θέση υπαλλήλου με βαθμό Δ'-Α' (Η θέση είναι κα¬ 
λυμμένη), 


ΚΑΤΗΓΟΡΙΑ ΤΕ 

ΚΛΑΔΟΣ ΤΕ3 ΤΕΧΝΙΚΗΣ ΥΠΗΡΕΣΙΑΣ (Υπομ/κός) 

Μία (1) θέση Τεχνολόγου Πολιτικού Μηχανικού με βαθμό 
Δ'-Α'. 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ1 - ΚΛΗΤΗΡΩΝ ΘΥΡΩΡΩΝ - ΓΕΝΙΚΩΝ ΚΑΘΗ¬ 
ΚΟΝΤΩΝ 

Μία (1) θέση υπαλλήλου με βαθμό Ε'-Β'. 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Μία (1) θέση εργάτη υπηρεσίας ύδρευσης Ιδιωτικού Δι¬ 
καίου Αορίστου Χρόνου. 

Μία (1) θέση εργάτη υπηρεσίας καθαριότητας περιορισμέ¬ 
νης απασχόλησης (άρθρο 258 παρ. 2 του Ν. 1188/1981). 
ΣΥΝΟΛΟ ΘΕΣΕΩΝ 9 

Αρθρο 3ο 

Τα προσόντα διορισμού, που απαιτούνται κατά κατηγορία, 
κλάδο και ειδικότητα, καθορίζονται σύμφωνα με το Π,Δ. 37α 
«καθορισμός προσόντων διορισμού (Προσοντολδγιο-Κλαδο- 
λόγιο» ΦΕΚ 11/4.2.87 τ.Α'). 

Αρθρο 4ο 

1. Τα του διορισμού, των καθηκόντων, των περιορισμών, 
του χρόνου εργασίας, της αστικής ευθύνης, των δικαιωμάτων, 
των αδειών, των μεταβολών της υπηρεσιακής κατάστασης, 
των ηθικών αμοιβών, των πειθαρχικών αδικημάτων, των ποι¬ 
νών, της λύσης της υπαλληλικής σχέσης, της ιατροφαρμα¬ 
κευτικής και νοσοκομειακής περίθαλψης και των εξόδων κη¬ 
δείας, καθενός των από τον παρόντα Οργανισμό προβλεπο- 
μένων τακτικών μονίμων υπαλλήλων, διέπονται από τις διατά¬ 
ξεις των Νόμων: α) 1188/81 και β) 1586/86 «περί κατάστα¬ 
σης προσωπικού Ο.Τ.Α.» και κάθε άλλη σχετική διάταξη. 

2. Για την υπηρεσιακή κατάσταση του προσωπικού, που 
υπηρετεί στο Δήμο με σύμβαση εργασίας Ιδιωτικού Δικαίου 
Αορίστου Χρόνου (προσόντα, κατάταξη, μετάταξη, παραμονή 
στην υπηρεσία κ.λπ.) θα έχουν εφαρμογή οι σχετικές διατά¬ 
ξεις του Ν. 1188/81 και κάθε άλλη σχετική διάταξη. 

Αρθρο 5ο 

Προϊστάμενος Υπηρεσίας Τμήματος (Ν. 1586/1986) 

Ως Προϊστάμενος του Τμήματος Διοικητικών - Οικονομικών 
και Τεχνικών Υπηρεσιών επιλέγεται υπάλληλος του Κλάδου 
ΤΕ3 ή του Κλάδου ΔΕΙ, με βαθμό Α' και αν δεν υπάρχουν 
υπάλληλοι με βαθμό Α', επιλέγονται προσωρινά υπάλληλοι 
βαθμού Β’, έως ότου καταστεί δυνατή η επιλογή υπαλλήλων 
βαθμού Α'. Αν δεν υπάρχουν και υπάλληλοι βαθμού Β', επιλέ¬ 
γονται προσωρινά υπάλληλοι βαθμού Γ', με ένα έτος τουλάχι¬ 
στον υπηρεσία στο βαθμό αυτό, έως ότου καταστεί δυνατή η 
προσωρινή επιλογή υπαλλήλων βαθμού Β ή βαθμού Α'. 

Όλου του προσωπικού προϊσταται ο Προϊστάμενος του 
Τμήματος Διοικητικών - Οικονομικών και Τεχνικών Υπηρε¬ 
σιών και αυτού ο Δήμαρχος. 

ΑΡΜΟΔΙΟΤΗΤΑ - ΚΑΘΗΚΟΝΤΑ - ΑΝΤΙΚΕΙΜΕΝΑ 
ΠΡΟΪΣΤΑΜΕΝΟΥ ΤΜΗΜΑΤΟΣ 

Ο Προϊστάμενος του Τμήματος Διοικητικών-Οικονομικών 
και Τεχνικών υπηρεσιών, είναι ο διοικητικός Οικονομικός και 
Τεχνικός Σύμβουλος του Δήμου και συνεργάζεται πάντα με 
τον Δήμαρχο. Προϊσταται, ελέγχει και παρακολουθεί την εύ¬ 
ρυθμη λειτουργία του Γραφείου. Επιμελείται της εφαρμογής 
των Νόμων, διαταγμάτων, εγκυκλίων, αποφάσεων, κανονι¬ 
σμών κ.λπ. 

Μελετά τα γενικότερα θέματα του Δήμου και δίνει τις κα¬ 
τευθυντήριες γραμμές σε όλο το προσωπικό του Δήμου. 

θεωρεί όλα τα έγγραφα που συντάσσονται από την Υπηρε¬ 
σία με μονογραφή, πριν υπογράψει ο Δήμαρχος. Εισηγείται τα 
μέτρα που επιβάλλονται για την καλύτερη λειτουργία του Γρα- 

φείου. Αποσφραγίζει και θεωρεί την τακτική (κοινή) αλληλο¬ 
γραφία και εμπιστευτική, που απευθύνεται στο Δήμο. Παρα¬ 
κολουθεί τη Νομοθεσία και Νομολογία και ενημερώνει σχε¬ 
τικά το προσωπικό. Φροντίζει να τηρείται βιβλιοδετημένη 
σειρά της Εφημερίδας της Κυβερνήσεως και φροντίζει για 
τον πλουτισμό της Δημοτικής βιβλιοθήκης με Νομικά και επι¬ 
στημονικά συγγράμματα. Καταρτίζει και υποβάλει στο Δημο¬ 
τικό Συμβούλιο την ετήσια λογοδοσία του Δημάρχου, όπως 
αυτή προβλέπεται απά τη σχετική Νομοθεσία. 

Επικυρώνει αντίγραφα και φωτοαντίγραφα διαφόρων εγ¬ 
γράφων, που προσκομίζουν οι πολίτες σύμφωνα με τα Ν. 
1599/1986. 

Εισηγείται για τον προγραμματισμό όλων των έργων του 
Δήμου. Παρακολουθεί και συντονίζει την πορεία των έργων 
και αναθέτει στο προσωπικό έκτακτες ή επείγουσες υπηρε¬ 
σίες, που είναι απαραίτητες για την εύρυθμη εκτέλεση των 
έργων και την ομαλή λειτουργία της υπηρεσίας. 

Ελέγχει την κανονική απορρόφηση των πιστώσεων και ει- 
σηγείται στο Δήμαρχο τα ανάλογα μέτρα. 

Φροντίζει για την κάλυψη των αναγκών του Τμήματος σε 
μηχανήματα κ.λπ. Έχει την τελική ευθύνη εισήγησης στον 
Δήμαρχο για θέματα του Τμήματος, που απαιτείται απόφαση 
του Δημοτικού Συμβουλίου. 

Φροντίζει για την κάλυψη των αναγκών του Τμήματος σε 
μηχανήματα κ.λπ. 

Έχει την τελική ευθύνη εισήγησης στον Δήμαρχο για θέ¬ 
ματα του Τμήματος, που απαιτείται απόφαση του Δημοτικού 
Συμβουλίου. 

Φροντίζει για την επίλυση προβλημάτων των πολιτών. Δίνει 
κάθε πληροφορία, που επιτρέπεται στους πολίτες, που προ¬ 
σέρχονται στο Δήμο, τους κατατοπίζει και τους καθοδηγεί 
ανάλογα με την περίπτωση. Δέχεται έγγραφες ή προφορικές 
αναφορές παραπόνων των πολιτών κατά της υπηρεσίας ή των 
υπαλλήλων του Δήμου και σε συνεργασία με το Δήμαρχο δίνει 
τις σχετικές πληροφορίες στον παράπονούμενο. Παρακολου¬ 
θεί τη σχετική εκλογική Νομοθεσία, που ισχύει κάθε φορά 
στη διενέργεια των εκλογών. Φροντίζει για την κατά Νόμο 
αναθεώρηση των εκλογικών καταλόγων κ.λπ. Επιμελείται για 
την παραλαβή και παράδοση των εκλογικών βιβλιαρίων στους 
δικαιούχους δημότες, καθώς επίσης για την εξεύρεση των 
εκλογικών τμημάτών για τη διενέργεια των εκάστοτε εκλο¬ 
γών, βουλευτικών ή δημοτικών, σύμφωνα με την εκλογική νο¬ 
μοθεσία. 

Επιμελείται της διεξαγωγής απογραφών και της διεκπεραί¬ 
ωσης στατιστικών πληροφοριών. Μεριμνά για την εκμίσθωση 
των δημοτικών προσόδων. 

Επιμελείται της διεκπεραίωσης γεωργικών και κτηνοτροφι- 
κών ζητημάτων και μεριμνά για την ενημέρωση των γεωργο- 
κτηνοτρόφων για επιδοτήσεις, αποζημιώσεις, καταπολέμηση 
ασθενειών, εμβολιασμού κ.λπ. Συμμετέχει σε επιτροπές και 
συμβούλια και μεριμνά για την εφαρμογή προγραμμάτων, που 
έχουν σχέση με την αποκέντρωση. 

Επιμελείται για την εφαρμογή προγραμμάτων παιδείας και 
αθλητισμού. 

Καταρτίζει με τον Δήμαρχο το σχέδιο του προϋπολογισμού 
εσόδων και εξόδων του Δήμου, κάθε έτος με τις εκθέσεις του 
και παρακολουθεί την πορεία εκτέλεσής του. 

Εισηγείται όταν χρειάζεται την αναμόρφωσή του. Συγκε¬ 
ντρώνει στατιστικά στοιχεία και πληροφορίες, χρήσιμες για 
τις προβλέψεις του προϋπολογισμού και την οικονομική πολι¬ 
τική, που πρέπει να ακολουθήσει ο Δήμος. 

Επιμελείται για τη σύνταξη και συνυπογράφει με τον Δή¬ 
μαρχο τους βεβαιωτικούς καταλόγους επιβολής βεβαίωσης 
και είσπραξης των εσόδων γενικά, 

Προσυπογράφει με τον Δήμαρχο τα χρηματικά εντάλματα. 
Εισηγείται την αναμόρφωση με την εγγραφή νέων εσόδων ή 
τη χορήγηση συμπληρωματικών ή εκτάκτων πιστώσεων. 


Επιμελείται για την απόδοση των ασφαλιστικών εισφο¬ 
ρών. 

Επιμελείται την ασφάλιση της ακίνητης περιουσίας και των 
αυτοκινήτων του Δήμου, με έγκριση και εντολή του Δημάρ¬ 
χου. 

Επιμελείται την κατάρτιση των όρων μίσθωσης ακινήτων, 
τους υποβάλλει για έγκριση, φροντίζει για την υπογραφή των 
συμβολαίων και παρακολουθεί την εκτέλεσή τους. 

Επιμελείται την έγκαιρη εκμίσθωση των ακινήτων του Δή¬ 
μου, τη βεβαίωση των μισθωμάτων και την απόδοση των προ¬ 
σόδων. 

Επιμελείται των θεμάτων εφαρμογής του σχεδίου πόλης, 
της μελέτης και της διαδικασίας τροποποίησης, επέκτασης 
και βελτίωσής του και εισηγείται για τη λήψη των σχετικών 
αποφάσεων από το Δημοτικό Συμβούλιο. 

Επιμελείται την έκδοση οικοδομικών αδειών (εφόσον χορη¬ 
γηθεί το δικαίωμα αυτό στον Δήμο) και εποπτεύει για την 
καλή εκτέλεση και πιστή εφαρμογή, σύμφωνα με το Νόμο. 

Επιμελείται την καθαριότητα της Πόλης (συλλογή και μετα¬ 
φορά των απορριμμάτων, καθαρισμό οδών, πλατειών και γε¬ 
νικά κοινόχρηστων χώρων) ως επίσης και τον καθαρισμό 
αφισσών πινακίδων. 

Παρακολουθεί κάθε θέμα σχετικά με τη μόλυνση του περι¬ 
βάλλοντος. Επισημαίνει, συγκεντρώνει στοιχεία, ελέγχει και 
πληροφορεί τους δημότες για τις πηγές ρύπανσης (λύμματα, 
απόβλητα, τοξικές ουσίες, ηχορύπανση) και προτείνει μέτρα 
στο Δημοτικό Συμβούλιο για την καταπολέμησή της. 

Επιμελείται της κίνησης οχημάτων και μηχανημάτων, μηχα¬ 
νολογικού εξοπλισμού οχημάτων και μηχανών και ηλεκτρομη- 
χανολογικών κατασκευών, ηλεκτροφωτισμοΰ. 

Μεριμνά για την προμήθεια, σωστή διάθεση και διαχείριση 
των αναγκαίων εργαλείων, ανταλλακτικών, λιπαντικών, καυσί¬ 
μων κ.λπ. 

Επιμελείται τη συντήρηση και καλή λειτουργία του δημοτι¬ 
κού φωτισμού (αλλαγή λαμπτήρων, συντήρηση υπογείων 
γραμμών, χρονοδιακοπτών, φωτιστικών σωμάτων στους στύ¬ 
λους της ΔΕΗ, στα γήπεδα και τοποθέτηση εορταστικοϋ φω¬ 
τισμού, μεγάφωνων κ.λπ ), καθώς και για την καλή λειτουργία 
κάθε ηλεκτρολογικής εγκατάστασης του Δήμου. 

Μετά από απόφαση του Δημάρχου, μπορεί αρμοδιότητες 
που ασκεί ο Προϊστάμενος του Τμήματος να μεταβιβάζονται 
απ’ ευθείας στον υπεύθυνο της Τεχνικής Υπηρεσίας. 

Αρθρο 6ο 

Η ισχύς του παρόντος Οργανισμού άρχεται από της δημο¬ 
σίευσής του στην Εφημερίδα της Κυβερνήσεως. 

Ακροτελεύταιο άρθρο 
Κάλυψη δαπάνης 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, παρά μόνο σε 
βάρος του προϋπολογισμού του Δήμου θεστιέων στο ποσό 
των 130.872.735 δρχ. ετήσια. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Μεσολόγγι, 27 Οκτωβρίου 1995 
Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 26529 & 27354 (3) 

Σύσταση Συνδέσμου προστασίας θαλάσσιου και παραθαλάσ¬ 
σιου περιβάλλοντος των κοινοτήτων Αστακού, Μύτικα, 
Καραϊσκάκη, Βασιλόπουλου, Αρχοντοχωρίου Ν. Αιτωλίας 
και Ακαρνανίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις των άρθρων 190, 191, 192, 193, 194 και 
195 του Δ.Κ.Κ. (Π.Δ. 323/89) και τις όμοιες του Ν. 2307/95. 

2. Τις αποφάσεις των Κοινοτικών Συμβουλίων Αστακού, 
Μύτικα, Καραϊσκάκη, Βασιλόπουλου, Αρχοντοχωρίου με 
αριθ. 68/95, 59/95, 35/95, 59/95 και 52/95 αντίστοιχα, οι 
οποίες λήφθηκαν νομότυπα και αφορούν τη σύσταση Συνδέ¬ 
σμου «προστασίας θαλάσσιου και παραθαλάσσιου περιβάλλο¬ 
ντος» των ως άνω Κοινοτήτων. 

3. Τις διατάξεις των εδαφίων ΙΕ της παρ. 1. του αρθ. 41 του 
Ν. 2218/94 και 

4. Τα αριθ. 795/24.10.95 και 422/24.10.95 έγγραφα των 
Λιμενικών Ταμείων Μεσολογγίου και Λευκάδας, με τα οποία 
μας γνωστοποιείται ότι δεν υπάρχει δέσμευση ως προς τη σύ¬ 
σταση του εν λόγω Συνδέσμου, αποφασίζουμε: 

1) -Τη σύσταση Συνδέσμου «προστασίας θαλάσσιου και πα¬ 
ραθαλάσσιου περιβάλλοντος των κοινοτήτων Αστακού, Μύ¬ 
τικα, Καραϊσκάκη, Βασιλόπουλου, Αρχοντοχωρίου». 

2) Σκοπός του Συνδέσμου είναι η προστασία, αξιοποίηση, 
διαχείριση και καθαρισμός θαλάσσιου και παραθαλάσσιου πε¬ 
ριβάλλοντος από Αστακό μέχρι Μύτικα. 

3) Πόροι του Συνδέσμου θα είναι οι εισφορές των συμμετε- 
χόντων Κοινοτήτων, με ετήσια εισφορά εκάστης 70.000 δρχ. 

4) Η χρονική διάρκεια του Συνδέσμου θα είναι 4 έτη. 

5) Έδρα του Συνδέσμου προτείνεται ο Αστακός. 

6) Ακροτελευταιο άρθρο 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κράτικού Προϋπολογισμού, παρά μόνο σε 
βάρος των προϋπολογισμών των συμμετεχόντων Κοινοτήτων 
ετήσιου ύψους 350.000 δρχ. (70.000 δρχ. κάθε Κοινό¬ 
τητα). 

Η απόφαση αυτή να δημοσιευθεΙ στην Εφημερίδα της Κυ- 
βερνήσεως. 

Μεσολόγγι, 13 Νοεμβρίου 1995 
Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

- + 

Αριθ. 27310 (4) 

Σύσταση Κοινοτικής Βιβλιοθήκης στην Κοινότητα Βάρνακα Ν. 
Αιτωλίας και Ακαρνανίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Την αριθ. 70/1995 απόφαση του Κοινοτικού Συμβουλίου 
Βάρνακα, με την οποία συνιστάται ίδιο Νομικό Πρόσωπο με 
την επωνυμία «Κοινοτική Βιβλιοθήκη Βάρνακα». 

2. Τις διατάξεις του αρθ. 2 παρ. 12 του Ν. 2307/95 όπως 
αυτές αντικατέστησαν τις όμοιες του αρθ. 187 παρ. 1 του 
Δ.Κ.Κ. (Π.Δ. 323/89), σύμφωνα με τις οποίες «Ο Περιφερεια¬ 
κός Δ/ντής εκδίδει με βάση τη σχετική απόφαση του οικείου 
Δημοτικού ή Κοινοτικού Συμβουλίου, την πράξη σύστασης 
του Νομικού Προσώπου, η οποία δημοσιεύεται στην Εφημε¬ 
ρίδα της Κυβερνήσεως». 

3. Τις διατάξεις του ιδίου αρθ. παραγρ. 14 του Ν. 2307/95 
όπως αυτές αντικατέστησαν τις παρ. 7 και 8 του άρθρου 187 
του Δ.Κ.Κ. (Π.Δ. 323/89) και τις όμοιες του άρθρου 11 του Ν. 
2130/1993. 


4. Την απόφαση του Δημοτικού ή Κοινοτικού Συμβουλίου 
για τη σύσταση του Νομικού Προσώπου ορίζονται το όνομα, ο 
σκοπός, η περιουσία που τυχόν αφιερώνεται σε αυτό και οι 
πόροι. Τα Δημοτικά ή Κοινοτικά Νομικά Πρόσωπα διοικούνται 
από το Διοικητικό Συμβούλιο, που αποτελείται από πέντε έως 
δεκαπέντε μέλη τα οποία μαζί με τους αναπληρωτές τους 
ορίζονται από τα Δημοτικά ή Κοινοτικά Συμβούλια και 

5. Τις διατάξεις των αρθ. 183 και 184 του Δ.Κ.Κ. (Π.Δ. 323/ 
89), αποφασίζουμε: 

1) Συνιστούμε ίδιο Νομικό Πρόσωπο Δημοσίου Δικαίου 
στην Κοινότητα Βάρνακα με την επωνυμία «Κοινοτική Βιβλιο¬ 
θήκη Βάρνακα». 

2) Σκοπός του Νομικού Προσώπου είναι η συγκρότηση Βι¬ 
βλιοθήκης για την εξυπηρέτηση των πνευματικών αναγκών 
των κατοίκων της Κοινότητάς μας. 

3) Πόροι αυτού είναι: 

α. Η ετήσια επιχορήγηση της Κοινότητας 100.000 δρχ. 
β. Οι εισφορές, δωρεές, κληρονομιές, κληροδοσίες, 
γ. Έσοδα από το αντίτιμο των πραγμάτων ή υπηρεσιών που 
προέρχονται από το Νομικό Πρόσωπο, 
δ. Πρόσοδοι από δική του περιουσία και 
ε. Κάθε άλλη παροχή του Κράτους ή άλλη νόμιμη πρόσο¬ 
δος. 

4) Όργανα Διοίκησης 

Το Νομικό Πρόσωπο διοικείται από επταμελές Διοικητικό 
Συμβούλιο εκ των οποίων τέσσερα μέλη προέρχονται από το 
Κοινοτικό Συμβούλιο εκ των οποίων ο ένας είναι ο Πρόεδρος 
της Κοινότητας, ως Πρόεδρος του Νομικού Προσώπου και 
τρία μέλη προέρχονται από άλλα πρόσωπα της Κοινότητας. 

Οι τρεις Κοινοτικοί Σύμβουλοι και τα υπόλοιπα τρία μέλη 
ορίζονται με απόφαση του Κοινοτικού Συμβουλίου. 

Το Διοικητικό Συμβούλιο εκλέγει αντιπρόεδρο από τα μέλη 
του. 

5) Η θητεία του Δ.Σ. ακολουθεί τη θητεία του Κ.Σ. και λήγει 
με την εγκατάσταση των νέων μελών. 

6) Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

7) ΑΚΡΟΤΕΛΕΥΤΑΙΟ ΑΡΘΡΟ (κάλυψη δαπάνης) 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, παρά μόνο σε 
βάρος του προϋπολογισμού της Κοινότητας, ετήσιου ύψους 
100.000 δρχ. 

Η απόφαση αυτή να δημοσιευθεΙ στην Εφημερίδα της Κυ¬ 
βερνήσεως. 

Μεσολόγγι, 13 Νοεμβρίου 1995 
Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

-♦- 

Αριθ. 29083 (5) 

Σύσταση Νομικού Προσώπου στο Δήμο Καλαμάτας του Νο¬ 
μού Μεσσηνίας με την επωνυμία «Σχολική Επιτροπή Γυ- 
μνασίου Παραλίας». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΜΕΣΣΗΝΙΑΣ 
Έχοντας υπόψη: 

1. Τις διατάξεις α) των παρ. 8-15 του άρθρου 5 του Ν. 

1894/1990 (ΦΕΚ 110/Α/27.8.90) για την Ακαδημία Αθηνών 
και άλλες εκπαιδευτικές διατάξεις και β) του άρθρου 187 του 
δημοτικού και κοινοτικού κώδικα (Π.Δ. 323/89). 

2. Την αριθμ, 560/95 απόφαση του Δημοτικού Συμβουλίου 
Καλαμάτας του Νομού Μεσσηνίας, για σύσταση Σχολικής 
Επιτροπής, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ). 

1) Καταργούμε την αρ. 17500/92 απόφασή μας, με την 
οποία είχαμε συστήσει βάσει την αριθμ. 209/90 απόφαση του 
Δ.Σ. Καλαμάτας Σχολική Επιτροπή Γυμνασίου Λυκείου Καλα¬ 
μάτας. 

2) Συνιστούμε στο Δήμο Καλαμάτας του Νομού Μεσσηνίας 
ίδιο Νομικό Πρόσωπο με την επωνυμία «Σχολική Επιτροπή Γ υ¬ 
μνασίου Παραλίας». 

3) Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των σχο¬ 
λείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρωτο¬ 
βάθμιας και Δευτεροβάθμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων με 
έπιπλα και εξοπλιοτικά είδη και από το Υπουργείο Εθνικής 
Παιδείας και θρησκευμάτων με βιβλία για τις σχολικές βιβλιο¬ 
θήκες. 

ε) Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μονά¬ 
δων. 

4) Το Νομικό Πρόσωπο διοικείται από ...,/μελές Διοικητικό 
Συμβούλιο και αποτελείται από: 

α) Ένα (1) Δημοτικό Σύμβουλο Καλαμάτας, ως Πρόεδρο, 
β) Τον εκάστοτε Δ/ντή του Γυμνασίου Παραλίας Καλαμά¬ 
τας. 

γ) Τον εκάστοτε εκπρόσωπο του Συλλόγου Γονέων και Κη¬ 
δεμόνων του Γ υμνασίου Παραλίας Καλαμάτας. 

δ) Τον εκπρόσωπο της μαθητικής κοινότητας του Γυμνα- 
σίου Παραλίας Καλαμάτας. 

Τα μέλη με στοιχεία (1) ορίζονται από το Δημοτικό Συμβού¬ 
λιο. 

5) Η θητεία του πρώτου Διοικ. Συμβουλίου του νομικού 
προσώπου λήγει με τη λήξη της παρούσας δημοτικής περιό¬ 
δου. 

Η θητεία των μελών του Διοικ. Συμβουλίου ακολουθεί τη 
δημοτική περίοδο. 

Το Διοικητικό Συμβούλιο εκλέγει τον αντιπρόεδρο και τον 
γραμματέα. 

6) Πόροι του Νομικού Προσώπου είναι: 

α) Ετήσια επιχορήγηση του Δήμου Καλαμάτας, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμά¬ 
των ή υπηρεσιών και 

ε) Πρόσοδοι από την περιουσία του. 

6) Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον Αντι¬ 
πρόεδρο. 

7) Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Καλαμάτας, 
το ύψος της οποίας ανέρχεται στο ποσό των 1.500.000 δρχ. 
για το έτος 1995 και του 1.700.000 δρχ. για τα επόμενα οικο¬ 
νομικά έτη. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καλαμάτα, 27 Νοεμβρίου 1995 

Ο Περιφερειακός Διευθυντής 
ΚΩΣΤΑΣ ΣΤΑΦΥΛΑΣ 

-♦- 

Αριθ. 32 (6) 

Μεταβίβαση κοινοχρήστων εκτάσεων στην Κοινότητα Παρα¬ 
λίας Ν. Πιερίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΠΙΕΡΙΑΣ 
Έχοντας υπόψη: 

1. Τις διατάξεις του Νόμου 2218/94 (αρθ. 3) «Περί Νομαρ¬ 
χιακής Αυτοδιοίκησης», όπως αυτός τροποποιήθηκε και συ¬ 
μπληρώθηκε με το Νόμο 2240/94. 

2. Τις διατάξεις του άρθρου 164 του Αγροτικού Κώδικα. 

3. Το αριθμ. 15/9,1.96 έγγραφο της Κοινότητας Παραλίας 
με το οποίο ζητάει τη μεταβίβαση των διαθεσίμων οικοπέδων 
της Συμπ/κής Διανομής έτους 1988 του Συν/σμοΰ Παρα¬ 
λίας. 

4. Τα ιαη ματολογικά στοιχεία της Σ.Δ. έτους 1988 του Συν/ 
σμού Παραλίας, από τα οποία προκύπτει ότι τα οικόπεδα που 
ζητάει η Κοινότητα Παραλίας με το παραπάνω έγγραφό της, 
τυγχάνουν διαθέσιμα του Υπουργείου Γεωργίας, αποφασί¬ 
ζουμε: 

Μεταβιβάζουμε κατά πλήρη νομή και κυριότητα και άνευ 
καταβολής τιμήματος ή άλλης αποζημιώσεως στο Νομικό 
Πρόσωπο της Κοινότητα Παραλίας τα παρακάτω διαθέσιμα 
οικόπεδα, ήτοι: 

Αριθμ. 200 έκτασης 306 τ.μ. 

Αριθμ. 201 έκτασης 306 τ.μ. 

Αριθμ. 202 έκτασης 306 τ.μ. 

Αριθμ. 203 έκτασης 306 τ.μ. 

Αριθμ, 204 έκτασης 311 τ.μ. 

Αριθμ, 205 έκτασης 311 τ.μ. 

Αριθμ. 206 έκτασης 311 τ.μ. 

Αριθμ. 207 έκτασης 311 τ.μ. 

Αριθμ. 208 έκτασης 311 τ.μ. 

Αριθμ. 209 έκτασης 311 τ.μ. 

Αριθμ. 219 έκτασης 311 τ.μ. 

Αριθμ. 233 έκτασης 311 τ.μ. 

Αριθμ. 245 έκτασης 311 τ.μ. 

Αριθμ. 258 έκτασης 311 τ.μ. 

Αριθμ. 261 έκτασης 311 τ.μ. 

Αριθμ. 281 έκτασης 304 τ.μ. 

Αριθμ. 288 έκτασης 300 τ.μ. 

Αριθμ. 289 έκτασης 300 τ.μ. 

Αριθμ. 290 έκτασης 300 τ.μ. 

Αριθμ. 291 έκτασης 300 τ.μ. 

Αριθμ. 292 έκτασης 300 τ.μ. 

Αριθμ. 293 έκτασης 300 τ.μ. 

Αριθμ. 294 έκτασης 300 τ.μ. 

Αριθμ. 295 έκτασης 300 τ.μ. 

Η κυριότητα επί των παραπάνω εκτάσεων αποκτάται απά 
την Κοινότητα Παραλίας από της μεταγραφής της παρούσας 
απόφασης στο Υποθηκοφυλάκειο Κατερίνης με φροντίδα 
της παραπάνω Κοινότητας, μετά τη δημοσίευσή της στην 
Εφημερίδα της Κυβερνήσεως. 

Η μεταβίβαση της παραπάνω έκτασης τελεί υπό τους 
όρους και περιορισμούς των διατάξεων του άρθρου 15 του 
Ν.Δ. 216/73. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κατερίνη, 15 Ιανουάριου 1996 

Ο Περιφερειακός Διευθυντής 
ΑΘΑΝΑΣΙΟΣ ΒΛΑΧΟΣ 

-♦- 

Αριθ. 137 (7) 

Αίτηση της εταιρείας ΠΡΟΤΕΚΟ - X, ΣΚΛΑΒΕΝΙΤΗΣ & ΣΙΑ 

ΕΠΕ για λήψη ασφαλιστικών μέτρων κατά των εταιρειών 

ΕΟΟΤΕΟΗ ΙΤΑΙ_ΙΑ 5ρΑ και «δΤΑΤυδ ΧΡΩΜ ΕΠΕ». 
(Απόφαση αριθ. 19/96) 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Β' 
Συνεδρίασε: 

Στην αίθουσα 611 του Υπουργείου Εμπορίου την 22α Νο¬ 
εμβρίου 1995 και ώρα 09.00 π.μ. με την εξής σύνθεση: 

Προεδρεύων: Βλάσιος Ασημακόπουλος. 

Μέλη: Παναγιώτης Μαντζουράνης, αναπληρωματικό μέ¬ 
λος, κωλυόμενου του τακτικού Χαριλάου Χάρακα, 

Ιωάννης Κατσουλάκος, 

Μελίνα Μουζουράκη, 

Γραμματέας: Αλεξάνδρα Μαρία Ταραμπίκου, 

θέμα της συνεδριάσεως ήταν η αίτηση ασφαλιστικών μέ¬ 
τρων της εδρεύουσας ατη Ν. Ιωνία Αττικής ((Αγνώστων 
Ηρώων 75) Εταιρείας Περιορισμένης Ευθύνης με την επωνυ¬ 
μία «ΧΡΗΣΤΟΣ ΣΚΛΑΒΕΝΙΤΗΣ & ΣΙΑ ΕΠΕ» και με διακριτικό 
τίτλο «ΠΡΟΤΕΚΟ ΕΠΕ», κατά (α) της εδρεύουσας στην Βερ- 
μπάνα - Φοντοτότσε (νΒ) Ιταλίας (Βία ντελ Ελεκτρόνικα 15) 
εταιρείας με την επωνυμία ΕΟΟΤΕΟΗ ΙΤΑίΙΑ δρΑ και (β) της 
εδρεύουσας στον Δήμο Αχαρνών Αττικής (Φραντζή και 23ης 
Μαρτίου 34) Εταιρείας Περιορισμένης Ευθύνης με την επω¬ 
νυμία «δΤΑΤυδ ΧΡΩΜ ΕΠΕ ΕΙΣΑΓΩΓΕΣ ΧΡΩΜΑΤΩΝ - ΧΗ¬ 
ΜΙΚΩΝ». 

Εκ της αιτούαης εταιρείας στη συνεδρίαση παρίσταντο ο 
εταίρος και διαχειριστής Χρήστος Ν. Σκλαβενίτης και η εταί¬ 
ρος Μαργαρίτα Πρόβατά, συζ. X. Σκλαβενίτη, μετά του πλη¬ 
ρεξουσίου δικηγόρου Δημητρίου Κουτσούκη (Α.Μ. ΔΣΑ 
8187). 

Οι καθών εταιρείες, η μεν ΕΟΟΤΕΟ ΙΤΑΕΙΑ δρΑ διά του 
πληρεξουσίου της δικηγόρου Δρ. θέμη Κ. Σκούρα (ΑΜ ΔΣΑ 
3164), η δε «δΤΑΤϋδ ΧΡΩΜ ΕΠΕ» δια της πληρεξούσιας της 
δικηγόρου Φιόρης Α. Πέτρου (Α.Μ, 17914). 

Στην αρχή της συζητήσεως έλαβε το λόγο η Γενική Εισηγή- 
τρια Σοφία Καμπερίδου, η οποία ανέπτυξε την έγγραφη εισή¬ 
γηση της Γραμματείας της Επιτροπής Ανταγωνισμού επί της 
υποθέσεως και πρότεινε, με επιφυλάξεις, την απόρριψη της 
αιτήσεως. Στη συνέχεια έλαβαν το λόγο τόσο η αιτούσα όσο 
και οι καθών εταιρείες, ανέπτυξαν τις απόψεις τους και έδω¬ 
σαν τις πληροφορίες και τις διευκρινήσεις που ζήτησαν ο 
Προεδρεύων και τα μέλη της Επιτροπής που έλαβαν τον λόγο 
και η μεν πρώτη ζήτησε την αποδοχή της αιτήσεως οι δε κα¬ 
θών την απόρριψή της αναφερόμενοι στα υπομνήματά τους 
που θα καταθέσουν. Εδόθη δε προθεσμία στα ανδιαφερό- 
μενα μέρη να προσκομίσουν υπομνήματα μέχρι την 30η Νο¬ 
εμβρίου 1995. 

Η Επιτροπή Ανταγωνισμού - Τμήμα Β’ συνήλθε σε διά¬ 
σκεψη, με τετραμελή σύνθεση, σύμφωνα με την υπ’ αριθ. 

1 /95 απόφασή της, την 4η Ιανουάριου 1996 και ώρα 10 π. μ. 
στην αίθουσα 611 του Υπουργείου Εμπορίου, κατά την οποία, 
εφού έλαβε υπόψη της τα στοιχεία του φακέλλου, την εισή¬ 
γηση της Γ ραμματείας της Επιτροπής Ανταγωνισμού, τις από¬ 
ψεις που διατύπωσαν, εγγράφως και προφορικώς, τα ενδια¬ 
φερόμενο μέρη, κατά τη συζήτηση της υποθέσεως την 22α 
Νοεμβρίου 1995, καθώς επίσης και τα υπομνήματα που υπέ¬ 
βαλαν, σκέφθηκε ως εξής: 


Η αιτούσα με την από 10.10.1995 (αριθ. πρωτ. 438) αίτηση 
που κατέθεσε σύμφωνα με το άρθρο 9 παρ. 4 του Ν. 703/77, 
όπως ισχύει και μετά από την υποβολή της σχετικής, από 
2.10.1995, καταγγελίας διά της οποίας αυτή ισχυρίζεται ότι η 
συμπεριφορά των καθών εταιρειών συνιστά παράβαση των 
άρθρων 1 παρ. 1 (ως προς τις λιανικές πωλήσεις) και 2α του Ν. 
703/77, όπως τροποποιήθηκε και ισχύει, ζητεί την προσω¬ 
ρινή ρύθμιση της κατάστασης και λήψη των ασφαλιστικών μέ¬ 
τρων κατά τών καθών, ειδικότερα δε (α) να παύσει προσωρι- 
νώς η πρώτη των καθών να παίρνει παραγγελίες είτε απ’ ευ¬ 
θείας είτε μέσω της δεύτερης των καθών και να παραδίδει 
εμπορεύματα στους πελάτες χωρίς τη μεσολάβηση της αι- 
τούσας, (β) να παύσει η πρώτη των καθών προσωρινώς τη 
δεύτερη των καθών από πράκτορα/ αντιπρόσωπο για την Ελ¬ 
λάδα και να απευθύνει επιστολή προς όλους τους πελάτες 
της καθής στην Ελλάδα και στους οποίους να γνωρίζει ότι η 
δεύτερη των καθών δέν είναι πράκτορας/ αντιπρόσωπος για 
την Ελλάδα αλλά εξακολουθεί να είναι η αιτούσα καταγγέ- 
λουσα και να δημοσιεύσει στον ημερήσιο οικονομικό τύπο 
σχετική δημοσίευση, (γ) να παύσει η πρώτη των καθών προ- 
σωρινώς να χρησιμοποιεί τη δεύτερη των καθών για τη λιανική 
πώληση εκμεταλλευομένη το πελατολόγιο της απούσας, (δ) 
να συνεχίσει η πρώτη των καθών να προμηθεύει προσωρινώς 
την απούσα με προϊόντα της προκειμένου να τα διαθέσει λια- 
νικώς στην Ελληνική αγορά όπως συνέβαινε και πρώτα και μά¬ 
λιστα σύμφωνα με τις ποσότητες που θα ζητάει εκάοτοτε η 
απούσα με τους όρους που ίσχυαν και πριν, (ε) να παύσει προ- 
σωρινώς η δεύτερη των καθών να είναι εμπορικός πράκτο¬ 
ρας/ αντιπρόσωπος της πρώτης των καθών στην Ελλάδα για 
βερνίκια σε σκόνη βιομηχανικής χρήσης και να απευθύνει σε 
όλους τους πελάτες επιστολή στην οποία να αναγράφει άτι 
δεν είναι πράκτορας/ αντιπρόσωπος της πρώτης των καθών 
στην Ελλάδα αλλά τέτοια είναι η αιτούσα, καθώς και να χρησι¬ 
μοποιεί λιανική πώληση προμηθεύοντας πελάτες της απού¬ 
σας και (στ) να καταδικαστούν οι καθών στη δικαστική δαπάνη 
της απούσας. 

Η αίτηση είναι νόμιμη, στηριζόμενη στις διατάξεις του άρ¬ 
θρου 9 παρ. 4 του Ν. 703/77, όπως τροποποιήθηκε με το άρ¬ 
θρο 22 του Ν. 2000/91 και αντικαταστάθηκε με το άρθρο 4 
παρ. 6 του Ν. 2296/95, παραδεκτώς εισαγωμένη στο Τμήμα 
Β' της Επιτροπής αυτής, σύμφωνα με το άρθρο 1 της από 
30.8.1995 απόφασης αυτής που εκδόθηκε βάσει του άρθρου 
8 παρ. 11 του Ν. 703/77, όπως αντικαταστάθηκε με το άρθρο 
4 παρ. 1 του Ν. 2296/95 και δημοσιεύθηκε στο 804/14.9.95 
τεύχος Β' ΦΕΚ και πρέπει να εξετασθεί κατ' ουσίαν. 

Επειδή από όλα τα έγγραφα που προσκομίζουν και επικα¬ 
λούνται οι διάδικοι, τους ισχυρισμούς αυτών και όλη την ενώ¬ 
πιον της Επιτροπής διεξαχθείσα διασικασία πιθανολογήθη¬ 
καν τα εξής: 

Η απούσα εταιρεία, ιδρύθηκε το 1993 με αρχικούς εταί¬ 
ρους την Μαργαρίτα Πρόβατά (55%) και τον Αλέξανδρο Πά- 
τση (45%). Ο έκτων εταίρων Αλέξανδρος Πάτσης απεχώρησε 
από την εταιρεία την 20.3.1995, διά πωλήσεως των εταιρικών 
του μεριδίων, στον Χρήστο Σκλαβενίτη, ο οποίος έκτοτε ήταν 
και εκπρόσωπος της εταιρείας. 

Η πρώτη των καθών εταιρεία ΕΟΟΤΕΟΗ ΙΤΑΕΙΑ 8ρΑ, ασχο- 
λείται με την βιομηχανική παραγωγή βερνικιών σε σκόνη για 
βιομηχανική χρήση. Η εταιρεία ήταν θυγατρική της πολυεθνι¬ 
κής 101 μέχρι το 1994, οπότε και εξαγοράσθηκε από την αμε¬ 
ρικάνικη ΡΕΠΒΟ με έδρα το Οχάΐο, Η.Π.Α. 

Η δεύτερη των καθών εταιρεία «δΤΑΤΕΙδ ΧΡΩΜ ΕΠΕ» συ- 
στήθηκε με το υπ’ αριθ. 3267/14.4.1995 συμβόλαιο της Συμ¬ 
βολαιογράφου Περιστεριού Αττικής Σταυρούλας Μυγιάκη - 
Φουρτούνη, με εταίρους την Δήμητρα Σταματάκη και τον 
Ευάγγελο Μόκο, Σκοπός της εταιρείας, σύμφωνα με το κατα¬ 
στατικό της, μεταξύ των άλλων είναι και η εμπορία, εισαγωγή 
και εξαγωγή χημικών, χρωμάτων, υλικών ηλεκτροστατικής και 
κάθε είδους βαφής αλουμινίου και μετάλλων και άλλων ειδών 

και η αντιπροσώπευση εμπορικών ή βιομηχανικών οίκων της 
αλλοδαπής ή της ημεδαπής οι οποίοι έχουν ως αντικείμενο τα 
παραπάνω είδη, είτε ως παραγωγοί είτε ως έμποροι. 

Η αιτούσα εταιρεία, την 1.6.1990, υπέγραψε με την πρώτη 
των καθών σύμβαση εμπορικού πράκτορα για την προώθηση 
των πωλήσεων των προϊόντων της στην Ελλάδα. Η εν λόγω 
σύμβαση ήταν αρχικά ορισμένης διάρκειας, λήγουσα την 
31.5.1995 στη συνέχεια όμως, την 8.11.1990 ο όρος αυτός 
της συμβάσεως τροποποιήθηκε και η διάρκειά της συμφωνή- 
θηκε αορίστου χρόνου με δυνατότητα καταγγελίας από αμ- 
φότερους τους συμβαλλόμενους οποτεδήποτε με έγγραφη 
προειδοποίηση 6 μηνών. 

Σύμφωνα με τους όρους της σύμβασης αυτής η αιτούσα 
είχε την υποχρέωση, με βάση τους γενικούς όρους πώλησης 
της πρώτης των καθών, να συγκεντρώνει από τρίτους παραγ¬ 
γελίες αγοράς και να τις προωθεί προς αυτή για εκτέλεση, να 
ενημερώνει σχετικά με την πορεία της αγοράς και τις δραστη¬ 
ριότητες των ανταγωνιστριών εταιρειών καθώς επίσης να επι¬ 
σκέπτεται συχνά τους πελάτες της περιοχής της. Μπορούσε 
δε να αναπτύξει τη δραστηριότητά της με πλήρη αυτονομία 
και ελευθερία αλλά θα επιβαρυνόταν με τα έξοδα που θα 
πραγματοποιούσε. 

Στα πλαίσια αυτά, η αιτούσα σύμφωνα με τους ισχυρισμούς 
της, υποβλήθηκε κατά τη χρονική περίοδο από το 1990 μέχρι 
σήμερα σε έξοδα και συγκεκριμένα διατηρούσε (μέχρι το 
1993) με δικά της έξοδα αποθήκη προϊόντων για να μπορεί να 
προμηθεύει άμεσα τους υποψήφιους πελάτες, συμμετείχε 
σε κλαδικές εκθέσεις καλύπτοντας το σημαντικό μέρος της 
δαπάνης, προχώρησε στη μηχανοργάνωση του λογιστηρίου 
της και αγόρασε δύο μικρά φορτηγά αυτοκίνητα. 

Από το 1991 μέχρι τα μέσα του 1995 το ύψος των παραγ¬ 
γελιών που τοποθετήθηκαν στην πρώτη των καθών μέσω των 
προσπαθειών της αιτούσης ανήλθε σε δρχ. 63.000.000 
(1991), δρχ. 140.000.000 (1992), δρχ. 165.000.000 (1993), 
δρχ. 344.000.000 (1994) και δρχ. 270.000.000 (μέχρι τον 
Ιούλιο 1995). 

Εξ άλλου, η αιτούσα, εκτός από την προώθηση των παραγ¬ 
γελιών στην πρώτη των καθών, δραστηριοποιήθηκε, με τη συ¬ 
ναίνεσή της, ως αποκλειστικός διανομέας των προϊόντων πα¬ 
ραγωγής της σε μικρότερους πελάτες (170 περίπου). Ο κύ¬ 
κλος των εργασιών της αιτούσης από την πώληση των προϊό¬ 
ντων της πρώτης των καθών ανήλθε σε δρχ. 20.226.000 
(1991), δρχ. 61.000.000 (1992), δρχ. 92.000.000 (1993), 
δρχ. 103.000.000 (1994) και δρχ. 47.000.000 (μέχρι τον Ιού¬ 
λιο 1995). 

Η πρώτη των καθών προέβη την 31.7.1995 εγγράφως στην 
καταγγελία της από 1.6.1990 μεταξύ τους συμβάσεως πρα- 
κτορείας επικαλούμενη παραβάσεις των όρων της εν λόγω 
συμβάσεως που περιγράφονται στο ως άνω έγγραφο καταγ¬ 
γελίας. 

Στη δεύτερη των καθών, της οποίας η ιδρυτική εταίρος Δή¬ 
μητρα Σταματάκη είχε αποχωρήσει από την αιτούσα την 20η 
Μαρτίου 1995 (όπου εργαζόταν ως γραμματεύς), αμέσως 
μετά την καταγγελία της σύμβασης με την αιτούσα στις 
31.7.1995, ήτοι η στις στις αρχές Αυγούστου 1995, πρώτη 
των καθών ανέθεσε την αντιπροσώπευση των προϊόντων της 
στην Ελλάδα, 

Στη συνέχεια η πρώτη των καθών σταμάτησε να προμη¬ 
θεύει την αιτούσα με προϊόντα για τη λιανική πώληση επικα¬ 
λούμενη την μη εκπλήρωση των ληξιπρόθεσμων οικονομικών 
υποχρεώσεων της αιτούσης προς αυτήν. Διά της από 
2.10.1995 επιστολής της η πρώτη των καθών δηλώνει προς 
την αιτούσα ότι δεν έχει αντίρρηση να προβεί σε εκτέλεση 
των παραγγελιών της υπό την προϋπόθεση όμως ότι εξοφλη¬ 
θούν τα ληξιπρόθεσμα τιμολόγιά της. 

Η αιτούσα, διά της υπό κρίση αιτήσεώς της, ισχυρίζεται άτι η 
πρώτη των καθών αιφνίδια και αδικαιολόγητα προέβη στην 


καταγγελία της συμβάσεως πρακτορείας κατά παράβαση του 
άρθρου 2α του Ν. 703/77, ως ισχύει, ότι κατά τρόπο αθέμιτο 
προέβη σε απόσπαση του προσωπικού της αιτούσης για να 
εκμεταλλευθεί για όφελός της την οργάνωση και την πελα¬ 
τεία που είχε η αιτούσα και ότι διά της συμπράξεως της πρώ¬ 
της και της δεύτερης των καθών περιορίζεται η διάθεση των 
προϊόντων στην ανορά και ακόμα υφίσταται η αιτούσα εται¬ 
ρεία μια άνιση μεταχείριση σε σχέση με τη δεύτερη καταγγελ¬ 
λόμενη εταιρεία. 

Επειδή κατά τη διάταξη του άρθρου 9 παρ. 4 του Ν. 703/ 
77, όπως ισχύει η -Επιτροπή Ανταγωνισμού είναι αποκλει¬ 
στικά αρμόδια να λάβει ασφαλιστικά μέτρα αυτεπάγγελτα κα¬ 
τόπιν αίτησης αυτού που έχει υποβάλει καταγγελία κατά το 
άρθρο 24 του παρόντος νόμου ή κατόπιν αίτησης του Υπουρ¬ 
γού Εμπορίου, όταν πιθανολογείται παράβαση των άρθρων 1, 
2 και 2α του παρόντος νόμου και συντρέχει επείγουσα περί¬ 
πτωση προς αποτροπή επικειμένου κινδύνου ανεπανόρθω¬ 
της βλάβης στον αϊτούντα ή το δημόσιο συμφέρον». Από το 
περιεχόμενο της διατάξεως αυτής σαφώς προκύπτει ότι για 
τη λήψη ασφαλιστικών μέτρων δεν αρκεί να πιθανολογείται 
παράβαση των παραπάνω διατάξεων του Ν. 703/77 αλλά 
πρέπει επιπλέον να συντρέχει και επείγουσα περίπτωση προς 
αποτροπή άμεσα επικειμένου κινδύνου ανεπανόρθωτης βλά¬ 
βης στον αιτούντα ή στο δημόσιο συμφέρον. 

Επειδή σύμφωνα με το άρθ. 2α του Ν.703/77 «απαγορεύε¬ 
ται η καταχρηστική εκμετάλλευση, από μία ή περισσότερες 
επιχειρήσεις, της σχέσης οικονομικής εξάρτησης, στην οποία 
βρίσκεται προς αυτή ή αυτές μία επιχείρηση, η οποία κατέχει 
θέση πελάτη ή προμηθευτή τους ακόμη κι ως προς ένα ορι¬ 
σμένο είδος προϊόντων ή υπηρεσιών και δεν διαθέτει ισοδύ¬ 
ναμη εναλλακτική λύση. Η καταχρηστική αυτή εκμετάλλευση 
της σχέσης οικονομικής εξάρτησης μπορεί να συνίσταται 
ιδίως στην επιβολή αυθαιρέτων όρων συναλλαγής, στην 
εφαρμογή διακριτικής μεταχείρισης ή στην αιφνίδια και αδι¬ 
καιολόγητη διακοπή μακροχρονίων εμπορικών σχέσεων». 

Η παράβαση του άρθρου 2α προϋποθέτει σχέση οικονομι¬ 
κής εξάρτησης. Η έννοια της οικονομικής εξάρτησης προϋ¬ 
ποθέτει αφενός μεν την ύπαρξη μιας επιχείρησης η οποία κα¬ 
τέχει τη θέση πελάτη ή προμηθευτή και αφετέρου την ύπαρξη 
μιας εξαρτημένης επιχείρησης, η οποία να μην διαθέτει ισο¬ 
δύναμες εναλλακτικές λύσεις υπό την έννοια είτε ότι δεν 
προοφέρονται καθόλου εναλλακτικές λύσεις, είτε ότι οι 
υπάρχουσες συνδέονται με σοβαρά μειονεκτήματα για την 
εξαρτημένη επιχείρηση. Η οικονομική εξάρτηση εμπόρου 
από προμηθευτή μπορεί να προκύπτει από το γεγονός ότι ο 
πρώτος έχει, λόγω της μακρόχρονης συνεργασίας του και των 
επενδύσεων που έκανε, προσαρμόσει την επιχείρησή του 
στις ανάγκες διάθεσης και προώθησης των προϊόντων του 
δευτέρου, ώστε δεν θα μπορούσε να στραφεί σε εναλλακτι¬ 
κές πηγές εφοδιασμού χωρίς να υποστεί σοβαρές οικονομι¬ 
κές θυσίες. 

Στην υπό κρίση αίτηση ούτε πιθανολογήθηκε πλήρης ανυ¬ 
παρξία εναλλακτικών λύσεων ούτε ότι η αναζήτηση των εναλ¬ 
λακτικών λύσεων θα δημιουργούσε στην αιτούσα σοβαρές οι¬ 
κονομικές ζημίες. Και ναι μεν η αιτούσα είχε προβεί σε κά¬ 
ποιες επενδύσεις (αγορά 2 φορτηγών, μηχανοργάνωση λογι¬ 
στηρίου) των οποίων η αναπόσβεστη αξία, κατά τον προσκο- 
μισθέντα ισολογισμό της αιτούσης της 31.12.1994, ανήρχετο 
στο ποσό των δρχ. 4.083.875, πλέον των εντός του 1995 
αγορών μηχανογραφικού εξοπλισμού αξίας δρχ. 760.000, 
πλην όμως, κατά την κρίση της Επιτροπής ούτε το συνολικό 
ύψος των επενδύσεων αυτών δύναται να θεωρηθεί ως σημα¬ 
ντικό ούτε οι επενδύσεις αυτές μπορεί να θεωρηθούν ως 
άμεσα συνδεδεμένες με την προώθηση των προϊόντων της 
πρώτης των καθών δεδομένου ότι τόσο ο μηχανογραφικός 
εξοπλισμός όσο και τα μεταφορικά μέσα είναι δυνατόν να 
χρησιμοποιηθούν από την αιτούσα κατά την επιχειρηματική 

της δραστηριότητα και μετά την καταγγελία της συμβάσεως 
πρακτορείας από την πρώτη των καβών. 

Εξ άλλου και αν ακόμη ήθελε υποτεθεί ότι στην υπό κρίση 
αίτηση υφίσταται οικονομική εξάρτηση μεταξύ της πρώτης 
των καθών και της αιτούσης, κατά την κρίση της Επιτροπής ή 
έστω και άνευ τηρήσεως προθεσμίας προειδοποιήσεως, δια¬ 
κοπή δετούς εμπορικής συνεργασίας δεν εμπίπτει στην 
προαδιοριζομένη από το νόμο έννοια της «αιφνίδιας διακοπής 
μακροχρονίου συνεργασίας» και συνεπώς δε συνιστά κατα¬ 
χρηστική εκμετάλλευση οικονομικής εξάρτησης. 

Κατά συνέπεια των προεκτεθέντων, κατά την ομόφωνη 
κρίση της Επιτροπής, δεν πιθανολογήθηκε παράβαση της 
διατάξεως του άρθρου 2α του Ν. 703/77, ως ισχύει και ως εκ 
τούτου το σχετικό αίτημα της αιτούσης για λήψη ασφαλιστι¬ 
κών μέτρων δέον να απορριφθεί ως ουσιά αβάσιμο. 

Επειδή, κατά μεν την διάταξη του άρθρου 1 παρ. 1Ν. 
703/77 απαγορεύονται όλες οι συμφωνίες μεταξύ επιχειρή¬ 
σεων, όλες οι αποφάσεις ενώσεων επιχειρήσεων και οποιοσ¬ 
δήποτε μορφής εναρμονισμένη πρακτική επιχειρήσεων, οι 
οποίες έχουν ως αντικείμενο ή αποτέλεσμα την παρακώλυση, 
τον περιορισμό ή τη νόθευση του ανταγωνισμού. Για να έχει 
εφαρμογή η απαγορευτική διάταξη του άρθρου 1 παρ. 1 του 
Ν. 703/77 πρέπει από τις συμφωνίες των επιχειρήσεων να 
περιορίζεται ή να νοθεύεται αισθητά ο ανταγωνισμός στην οι¬ 
κεία αγορά, προϋπόθεση η οποία δεν συντρέχει όταν η με¬ 
ρίδα συμμετοχής στην αγορά των επιχειρήσεων οι οποίες 
προήλθαν στη συμφωνία είναι εντελώς ασήμαντη. 

Στην υπό κρίση αίτηση, θα μπορούσε μεν να πιθανολογηθεί 
μία εναρμονισμένη πρακτική μεταξύ της πρώτης και της δεύ¬ 
τερης των καθών, δεδομένου ότι την διανομή των προϊόντων 
της πρώτης των καθών προς τους μικρούς πελάτες ανέλαβε η 
δεύτερη των καθών, ιδρυτής και εταίρος της οποίας ήταν η 
πρώην υπάλληλος της αιτούσης. Μ. Σταματάκη η οποία, ως εκ 
της υπηρεσίας της, ήταν σε θέση να γνωρίζει το πελατολόγιο 
της αιτούσης το γεγονός δε αυτό δεν μπορεί να θεωρηθεί ως 
ανεξάρτητη ενέργεια αλλά υποδηλώνει προσυνεννόηση με 
την παραγωγό εταιρεία, πλην, όμως, κατά την κρίση της Επι¬ 
τροπής, ο από την εν λόγω πιθανολογούμενη εναρμονισμένη 
πρακτική περιορισμός του ανταγωνισμού δεν είναι αισθητός 
δεδομένου ότι το μερίδιο της αγοράς που κάλυπταν τα προϊό¬ 
ντα παραγωγής της πρώτης των καθών που διένειμε η αι¬ 
τούσα στην Ελληνική αγορά κυμαίνεται περίπου στο 2,5% με 
βάση τα προσκομισθέντα στοιχεία. Πρόκειται, δηλαδή, για μια 
σύμπραξη ήσσονος σημασίας, η οποία βάσει του κανόνος «ϋβ 
Μίηίιτιίδ» εκφεύγει του πεδίου εφαρμογής του άρθρου 1 του 


Νόμου 703/77. Ο ισχυρισμός της αιτούσης ότι θα έπρεπε να 
ληφθεί υπόψη η γεωγραφική αγορά της Αττικής, δέον ν’ 
απορρκρθεΐ δεδομένου ότι δεν προσκομίσθηκαν αντικειμε¬ 
νικά στοιχεία που να δικαιολογούν τον περιορισμό αυτό της 
σχετικής αγοράς. 

Συνεπώς, κατά τ’ ανωτέρω και παρά τους αντίστοιχους 
ισχυρισμούς της αιτούσης δεν πιθανολογείται παράβαση του 
άρθρου 1 παρ. 1 του 703/77 όπως ισχύει και συνεπώς η αί¬ 
τηση της αιτούσης δέον ν’ απορριφθεί ως ουσία αβάσιμος. Για 
τους λόγους αυτούς: 

Απορρίπτει την από 10.10.1995 (αριθ. πρωτ. 438) αίτηση 
της εταιρείας «ΠΡΟΤΕΚΟ» ΧΡΗΣΤΟΣ ΣΚΛΑΒΕΝΙΤΗΣ & ΣΙΑ 
ΕΠΕ. 

Η απόφαση εκδόθηκε την 11η Ιανουαρίου 1996. 

Η απόφαση αυτή να δημοοιευθεί στην Εφημερίδα της Κυ- 
βερνήαεως. 

Ο Προεδρεύων 

ΒΛΑΣΙΟΣ ΑΣΗ ΜΑΚΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 25157/20.12.1995 απόφαση των Υπουργών Οικονο¬ 
μικών και Γεωργίας με θέμα την τροποποίηση της 31860/ 
30.12.1994 κοινής Υπουργικής Απόφασης «Επαναπρόσ- 
ληψη 13 υπαλλήλων στο Γεωτεχνικό Επιμελητήριο Ελλάδας 
(ΓΕΩΤΕΕ)» που δημοσιεύθηκε στο ΦΕΚ 903/27.12.1995 
(τεύχος Β'), γίνονται οι πιο κάτω διορθώσεις: 

Εσφαλμένο: 

«Α' ΕΞΑΜΗΝΟ 1996 (άτομα 7) 

α) Κεντρική Υπηρεσία (Έδρα θεσ/νίκη) 

- ΠΕ Γεωτεχνικών 2 

- ΔΕ Διοικητικού - Λογιστικού 2» 

Σωστό: 

«Α’ ΕΞΑΜΗΝΟ 1996 (άτομα 7) 

α) Κεντρική Υπηρεσία (Έδρα θεσ/νίκη) 

- ΠΕ Γεωτεχνικών 2 

- ΠΕ Διοικητικού - Οικονομικού 1 

- ΔΕ Διοικητικού - Λογιστικού 1» 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


